నితేష్ గంగా దేబ్

నితేష్ గంగా దేబ్ (జననం 1972 జులై 22) ఒడిశాకు చెందిన రాజకీయ నాయకుడు.  ఆయన 2019లో జరిగిన లోక్‌సభ ఎన్నికలలో సంబల్‌పూర్ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.
 రాజకీయ జీవితం 
నితేష్ గంగా దేబ్ స్వతంత్ర అభ్యర్థిగా రాజకీయాల్లోకి వచ్చి పార్టీలో వివిధ హోదాల్లో  పని చేసి 2000లో జరిగిన ఒడిశా శాసనసభ ఎన్నికలలో దేవ్‌గఢ్ శాసనసభ నియోజకవర్గం నుండి  స్వతంత్ర అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సుభాష్ చంద్ర పాణిగ్రాహి చేతిలో 8,784 ఓట్ల తేడాతో ఓడిపోయాడు. ఆయన భారత జాతీయ కాంగ్రెస్ పార్టీలో చేరి 2004 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సుభాష్ చంద్ర పాణిగ్రాహిపై 13,881 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

నితేష్ గంగా దేబ్ 2009లో జరిగిన ఒడిశా శాసనసభ ఎన్నికలలో దేవ్‌గఢ్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేడీ అభ్యర్థి సంజీబ్ కుమార్ ప్రధాన్ చేతిలో 10,705 ఓట్ల తేడాతో ఓడిపోయాడు. ఆయన ఆ తరువాత భారతీయ జనతా పార్టీలో చేరి  2014 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి బీజేడీ అభ్యర్థి అనితా ప్రధాన్ పై 38,739 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

నితేష్ గంగా దేబ్ 2019లో జరిగిన లోక్‌సభ ఎన్నికలలో సంబల్‌పూర్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి బీజేడీ అభ్యర్థి నళిని కాంత ప్రధాన్ పై 9,162 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.ఆయనకు 2024లో జరిగిన లోక్‌సభ ఎన్నికలలో బీజేపీ టికెట్ దక్కలేదు.

మూలాలు 

వర్గం:1972 జననాలు
వర్గం:17వ లోక్‌సభ సభ్యులు
వర్గం:ఒడిశా నుండి ఎన్నికైన లోక్‌సభ సభ్యులు
వర్గం:ఒడిశా రాజకీయ నాయకులు
వర్గం:ఒడిశా వ్యక్తులు
వర్గం:భారతీయ జనతా పార్టీ రాజకీయ నాయకులు